དཔེ་ཀློག་བྱེད་པ་ནི་རང་སྦྱོང་གི་རྣམ་པ་ཞིག་ཡིན་ཞིང་།རང་སྦྱོང་ནི་སློབ་སྦྱོང་གི་ཐབས་ཤེས་མཆོག་དེ་ཡིན།དེ་ཡང་ཨེན་སི་ཐན་གྱིས།གལ་ཏེ་ཁྱོད་ཀྱིས་སློབ་གྲྭའི་ནང་ནས་སྦྱངས་ཟིན་པའི་ཤེས་བྱ་མཐའ་དག་གཏིང་བརྗེད་དུ་གྱུར་ཚེ།ཤུལ་དུ་ལྷག་པ་ནི་ད་གཟོད་སློབ་གསོ་ཡིན་ཞེས་པ་དང་།ཡང་སྐུ་ཞབས་ཏར་ཝུན་གྱིས་ངས་བསླབ་ཟིན་པའི་ཤེས་བྱ་དོན་སྙིང་ཅན་ཡོད་དོ་ཅོག་ནི་རང་སྦྱོང་ལས་ཐོབ་པ་ཡིན་ཞེས་པ་སོགས་ཀྱིས།ང་ཚོར་རང་སྦྱོང་གི་གལ་ཆེན་རང་བཞིན་ཡོངས་སུ་ར་སྤྲད་ཟིན།ཇི་སྐད་དུ།ཟས་མ་ཟོས་ན་རྟོགས་ཤིང་།དེབ་མ་བཀླགས་ན་རྨོངས་སོ་ཞེས་པ་ལྟར།དཔེ་དེབ་མང་བོ་ཞིག་ལྟ་ཀློག་མ་བྱས་ཚེ།ང་ཚོས་ཇི་ལྟར་ལེགས་རྩོམ་ཞིག་འབྲིའམ།དེ་བས།སློབ་མ་རྣམས་རྩོམ་འབྲིའི་ཕྱོགས་སུ་འཁྲིད་ཅིང་ལེགས་རྩོམ་མང་བོ་ཞིག་བྲི་འདོད་ན།དཔེ་ཀློག་མང་བོ་ཞིག་བྱེད་རྒྱུ་ནི་སྔོན་འགྲོའི་ཆ་རྐྱེན་དུ་ཟད་དོ།།